****

**ПОКАНА**

ДНИ НА ФРАНСОАЗ ДОЛТО

„БЕБЕТО, ДЕТЕТО И ПСИХОАНАЛИЗАТА“

**31 МАЙ 2025, гр. София**

 ***Дни на Франсоаз Долто в България*** са традиционна инициатива на Факултета по педагогика в партньорство с УМБАЛ Токуда и „Зеленият двор“.

**Франсоаз Долто** (1908-1988) е една от големите фигури на френската и световната психоаналитична школа, последовател на Фройд, работила с Жак Лакан, един от основателите на Парижката психоаналитична школа. Тя е пионер в психоанализата с бебета и малки деца, създател на училището в Нювил, автор на редица книги.

Тази година е юбилейна – 15 години – и се надяваме, че събитието отново ще бъде притегателен център както за академичната общност, така и за практикуващи специалисти (психолози, педагози, психотерапевти, социални работници, лекари, акушерки, изследователи и т.н.).

Лектори ще бъдат **д-р Мириам Сежер (психоаналитик, Франция), проф. Гизлан Бенжелун (психоаналитик, Мароко), Фабиен Д`Ортоли и Мишел Аврам (Франция), проф. дпн Моника Богданова (психоаналитик), д-р Маргарита Тарейн (психотерапевт).**

 Повече информация можете да намерите тук:

<https://zeleniatdvor.org/sbitiia/15-godini-dni-na-fransoaz-dolto-v-balgaria-bebeto-deteto-i-psihoanalizata/>

14.04.2025 г. Декан на Факултета по педагогика..................................

гр. София /доц. д-р В. Божилова/